Luister: Pandemie is ’n oproep tot ’n gesonder leefstyl vir almalEric Edmeades het aanlyn met Maroela Media gesels oor gesondheid en die bestryding van die Covid-19-virus. (Foto: Maroela Media.) Eric Edmeades, ŉ entrepreneur, skrywer en motiveringspreker met ŉ passie vir gesondheid, glo die Covid-19-pandemie is ŉ wekroep vir elkeen van ons om weer te kyk na ons gesondheid en wat ons verhouding met kos is. Hy was een van die mense wat op die kruin van die pandemie hom sterk op Twitter uitgespreek het omdat hy voel die klem om Covid-19 te bekamp val nie op die regte plek nie. Edmeades meen steeds daar word glad nie genoeg gepraat oor die waarde van goeie voeding en gesonde eetgewoontes in die stryd teen dié virus nie. Maroela Media het met Edmeades gesels om uit te vind wat sy benadering tot gesondheid en gesonde eetgewoontes is. Hy het wenke gegee oor hoe om jou verhouding met kos vandag nog te verander en ŉ gesonder lewe te begin lei.